CELEX: 32008R0524
Language: lv
Date: 2008-06-11 00:00:00
Title: Komisijas Regula (EK) Nr. 524/2008 ( 2008. gada 11. jūnijs ), ar kuru groza Regulu (EK) Nr. 1623/2000, ar ko nosaka sīki izstrādātus noteikumus Padomes Regulas (EK) Nr. 1493/1999 piemērošanai, attiecībā uz termiņu, kādā jāizmanto jauniem rūpnieciskiem mērķiem piešķirtais vīna spirts

12.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 153/33
            
         
      KOMISIJAS REGULA (EK) Nr. 524/2008
   (2008. gada 11. jūnijs),
   ar kuru groza Regulu (EK) Nr. 1623/2000, ar ko nosaka sīki izstrādātus noteikumus Padomes Regulas (EK) Nr. 1493/1999 piemērošanai, attiecībā uz termiņu, kādā jāizmanto jauniem rūpnieciskiem mērķiem piešķirtais vīna spirts
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1) un jo īpaši tās 33. pantu,
   tā kā:
   
               (1)
            
            
               Komisijas 2000. gada 25. jūlija Regulā (EK) Nr. 1623/2000, ar ko nosaka sīki izstrādātus noteikumus Regulas (EK) Nr. 1493/1999 par vīna tirgus kopīgo organizāciju ieviešanai, attiecībā uz tirgus mehānismiem (2), inter alia, ir noteikti sīki izstrādāti noteikumi par to, kā realizēt spirta krājumus, kas saskaņā ar Regulas (EK) Nr. 1493/1999 27., 28. un 30. pantu iegūti destilācijas procesā un ir intervences iestāžu rīcībā.
            
         
               (2)
            
            
               Saskaņā ar 80. pantu Regulā (EK) Nr. 1623/2000 ir uzsākta konkursa procedūra vīna spirta izmantošanai jauniem rūpnieciskiem mērķiem, lai samazinātu Kopienas vīna spirta krājumus un ļautu Kopienā īstenot nelielus rūpnieciskus projektus vai pārstrādāt šādu spirtu produktos, kas paredzēti eksportam rūpnieciskiem mērķiem.
            
         
               (3)
            
            
               Ņemot vērā 2006. gadā pārdoto ievērojamo spirta daudzumu, kas izmantots jauniem rūpnieciskiem mērķiem, Regulas (EK) Nr. 1623/2000 85. panta 5. punktā paredzētais divu gadu termiņš, kura laikā veiksmīgie pretendenti var izmantot spirtu, ir pārāk īss, un tas jāpagarina par vienu gadu.
            
         
               (4)
            
            
               Tādēļ attiecīgi jāgroza Regula (EK) Nr. 1623/2000.
            
         
               (5)
            
            
               Šajā regulā paredzētie pasākumi ir saskaņā ar Vīna pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1623/2000 85. pantā 5. punktu aizstāj ar šādu tekstu.
   
      “5.   Spirts pilnībā jāizmanto trīs gadu laikā pēc pirmās izņemšanas.”
   
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 11. jūnijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 1234/2007 (OV L 299, 16.11.2007., 1. lpp.).
   
      (2)  OV L 194, 31.7.2000., 45. lpp. Regulā jaunākie grozījumi izdarīti ar Regulu (EK) Nr. 1433/2007 (OV L 320, 6.12.2007., 18. lpp.).